રિસ્ટ સ્પિનર કુલદીપ યાદવની ઘાતક બોલિંગ બાદ રોહિત શર્માની શાનદાર સદીની મદદથી ભારતે ગુરૂવારે અહીં રમાયેલી પ્રથમ વન-ડે ક્રિકેટ મેચમાં ઈંગ્લેન્ડને આઠ વિકેટે પરાજય આપ્યો હતો. આ સાથે ભારતે ત્રણ મેચની શ્રેણીમાં 1-0ની સરસાઈ મેળવી લીધી હતી. કુલદીપે 10 ઓવરમાં 25 રન આપીને છ વિકેટ ઝડપી હતી. આ સાથે જ કુલદીપ ઈંગ્લેન્ડમાં ઈંગ્લેન્ડ વિરુદ્ધ છ વિકેટ ઝડપનારો પ્રથમ ભારતીય બોલર બન્યો હતો. રોહિત શર્માએ અણનમ 137 રન ફટકાર્યા હતા..